กฎกระทรวงกฎกระทรวงแบ่งส่วนราชการเป็นกองบังคับการหรือส่วนราชการที่เรียกชื่ออย่างอื่นในสำนักงานตำรวจแห่งชาติ(ฉบับที่ ๓)พ.ศ. ๒๕๕๑[๑] อาศัยอำนาจตามความในมาตรา๕ และมาตรา ๑๐ วรรคสอง แห่งพระราชบัญญัติตำรวจแห่งชาติ พ.ศ. ๒๕๔๗นายกรัฐมนตรีออกกฎกระทรวงไว้ ดังต่อไปนี้ข้อ ๑ ให้เพิ่มความต่อไปนี้เป็น ๑๑/๑ ศูนย์ปฏิบัติการตำรวจจังหวัดชายแดนภาคใต้ของข้อ ๑แห่งกฎกระทรวงแบ่งส่วนราชการเป็นกองบังคับการหรือส่วนราชการที่เรียกชื่ออย่างอื่นในสำนักงานตำรวจแห่งชาติพ.ศ. ๒๕๔๘๑๑/๑ ศูนย์ปฏิบัติการตำรวจจังหวัดชายแดนภาคใต้ แบ่งเป็น ดังต่อไปนี้(ก)กองบังคับการอำนวยการ ประกอบด้วย(๑)ฝ่ายอำนวยการ ๑(๒)ฝ่ายอำนวยการ ๒(๓)ฝ่ายอำนวยการ ๓(๔)ฝ่ายอำนวยการ ๔(๕)ฝ่ายอำนวยการ ๕(๖)ฝ่ายอำนวยการ ๖(๗)ฝ่ายอำนวยการ ๗(๘)ฝ่ายอำนวยการ ๘(๙)ฝ่ายอำนวยการ ๙(๑๐)ฝ่ายอำนวยการ ๑๐(ข)กองบังคับการสืบสวนสอบสวน ประกอบด้วย(๑)ฝ่ายอำนวยการ(๒)กองกำกับการสืบสวน ๑(๓)กองกำกับการสืบสวน ๒(๔)กองกำกับการซักถาม ๑(๕)กองกำกับการซักถาม ๒(๖)กลุ่มงานสอบสวน ตามที่สำนักงานตำรวจแห่งชาติประกาศกำหนด(ค)ศูนย์ฝึกอบรม(๑)ฝ่ายอำนวยการ(๒)ฝ่ายบริการทางการศึกษา(๓)ฝ่ายปกครองและการฝึก(๔)ฝ่ายวิชาการ(ง)ตำรวจภูธรจังหวัด ตามที่สำนักงานตำรวจแห่งชาติประกาศกำหนดโดยแต่ละหน่วยงานประกอบด้วย(๑)ฝ่ายอำนวยการ(๒)กองกำกับการสืบสวนสอบสวน(๓)สถานีตำรวจภูธร ตามที่สำนักงานตำรวจแห่งชาติประกาศกำหนด(จ)กองกำกับการปฏิบัติการพิเศษข้อ ๒ ให้เพิ่มความต่อไปนี้เป็น (๑๐/๑) ใน ๒.กองบัญชาการ ของข้อ ๒แห่งกฎกระทรวงแบ่งส่วนราชการเป็นกองบังคับการหรือส่วนราชการที่เรียกชื่ออย่างอื่นในสำนักงานตำรวจแห่งชาติพ.ศ. ๒๕๔๘(๑๐/๑) ศูนย์ปฏิบัติการตำรวจจังหวัดชายแดนภาคใต้มีอำนาจหน้าที่ในเขตอำนาจการรับผิดชอบหรือเขตพื้นที่ปกครอง ดังต่อไปนี้(ก)กองบังคับการอำนวยการ มีอำนาจหน้าที่ดังต่อไปนี้(๑)ดำเนินการเกี่ยวกับงานธุรการ งานสารบรรณ งานช่วยอำนวยการ งานเลขานุการและงานสวัสดิการของศูนย์ปฏิบัติการตำรวจจังหวัดชายแดนภาคใต้(๒)ดำเนินการเกี่ยวกับการจัดระบบงานและบริหารงานบุคคลของศูนย์ปฏิบัติการตำรวจจังหวัดชายแดนภาคใต้(๓)ดำเนินการเกี่ยวกับงานการข่าว งานสถิติข้อมูล และงานวิเทศสัมพันธ์(๔)ดำเนินการเกี่ยวกับงานการเงิน การบัญชี การงบประมาณ งานพัสดุ อาคารสถานที่งานพลาธิการ งานส่งกำลังบำรุง งานยานพาหนะ และงานสื่อสารของศูนย์ปฏิบัติการตำรวจจังหวัดชายแดนภาคใต้(๕)ดำเนินการเกี่ยวกับการประสานงานและจัดทำยุทธศาสตร์ แผนงาน โครงการ งานวิจัยงานประเมินผล และงานเทคโนโลยีสารสนเทศของศูนย์ปฏิบัติการตำรวจจังหวัดชายแดนภาคใต้(๖)ดำเนินการเกี่ยวกับงานกฎหมายและวินัยของศูนย์ปฏิบัติการตำรวจจังหวัดชายแดนภาคใต้(๗)ดำเนินการเกี่ยวกับงานชุมชนและมวลชนสัมพันธ์ งานปฏิบัติการจิตวิทยางานประชาสัมพันธ์ งานพัฒนาและช่วยเหลือประชาชน(๘)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(ข)กองบังคับการสืบสวนสอบสวน มีอำนาจหน้าที่ ดังต่อไปนี้(๑)ปฏิบัติงานตามประมวลกฎหมายวิธีพิจารณาความอาญาและกฎหมายอื่นอันเกี่ยวกับความผิดทางอาญาในเขตอำนาจการรับผิดชอบ(๒)ดำเนินการเกี่ยวกับงานสืบสวนสอบสวนอาชญากรรมที่มีลักษณะเป็นองค์กรหรือผู้มีอิทธิพลที่คาบเกี่ยวระหว่างหลายพื้นที่(๓)ดำเนินการเกี่ยวกับการกระทำความผิดต่อเด็ก เยาวชน และสตรี(๔)เป็นศูนย์รวบรวมข้อมูลอาชญากรรมในเขตพื้นที่(๕)สืบสวนสอบสวนคดีอาญาโดยการใช้เทคโนโลยีสารสนเทศและเครื่องมือพิเศษและพัฒนาบุคลากรด้านการสืบสวนสอบสวนให้มีความรู้ในด้านการใช้เทคโนโลยีสารสนเทศและเครื่องมือพิเศษ(๖)รวบรวมวิเคราะห์และติดตามสถานการณ์อาชญากรรม(๗)ให้คำปรึกษาและคำแนะนำหน่วยงานสืบสวนในสังกัดศูนย์ปฏิบัติการตำรวจจังหวัดชายแดนภาคใต้(๘)บูรณาการด้านการข่าวอาชญากรรม(๙)สืบสวนติดตามคดีสำคัญตามที่ได้รับมอบหมาย(๑๐)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(ค)ศูนย์ฝึกอบรม มีอำนาจหน้าที่ ดังต่อไปนี้(๑)บริหารและพัฒนาการศึกษาตามระเบียบแบบแผนและหลักสูตรตลอดจนปรับปรุงพัฒนาหลักสูตรและระบบการเรียนการสอน(๒)ผลิตข้าราชการตำรวจชั้นประทวนตามความต้องการของศูนย์ปฏิบัติการตำรวจจังหวัดชายแดนภาคใต้และหน่วยงานอื่นในสังกัดสำนักงานตำรวจแห่งชาติ(๓)ฝึกอบรมเพิ่มพูนความรู้และทักษะในการปฏิบัติงานเพื่อเพิ่มประสิทธิภาพของข้าราชการตำรวจพนักงานราชการ และลูกจ้าง(๔)ติดต่อและประสานความร่วมมือกับสถาบันการศึกษา หรือองค์กรอื่นเพื่อส่งเสริมให้ท้องถิ่นและชุมชนมีส่วนร่วมในการจัดการศึกษาและการฝึกอบรมเกี่ยวกับการป้องกันและปราบปรามการกระทำความผิดทางอาญาการรักษาความสงบเรียบร้อย การอำนวยความยุติธรรมและการรักษาความปลอดภัยของประชาชนตามความเหมาะสมและความต้องการของแต่ละพื้นที่(๕)ดำเนินการเกี่ยวกับงานสรรหาบุคคลเพื่อเข้าสู่ตำแหน่งและการสอบเพื่อบรรจุบุคคลเข้ารับราชการของศูนย์ปฏิบัติการตำรวจจังหวัดชายแดนภาคใต้(๖)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(ง)ตำรวจภูธรจังหวัด มีอำนาจหน้าที่ในเขตอำนาจการรับผิดชอบหรือเขตพื้นที่การปกครองดังต่อไปนี้(๑)รักษาความปลอดภัยสำหรับองค์พระมหากษัตริย์ พระราชินี พระรัชทายาทผู้สำเร็จราชการแทนพระองค์ พระบรมวงศานุวงศ์ ผู้แทนพระองค์ และพระราชอาคันตุกะ ตลอดจนรักษาความปลอดภัยสถานที่สำคัญของทางราชการรวมทั้งหน่วยงานของต่างประเทศ(๒)รักษาความสงบเรียบร้อย การให้ความปลอดภัยแก่บุคคลสำคัญ ประชาชนและการให้บริการช่วยเหลือประชาชน(๓)ปฏิบัติงานตามประมวลกฎหมายวิธีพิจารณาความอาญาและกฎหมายอื่นอันเกี่ยวกับความผิดทางอาญา(๔)ดำเนินการเกี่ยวกับการป้องกันและปราบปรามการกระทำความผิดทางอาญา(๕)ดำเนินการเกี่ยวกับการควบคุมการสืบสวนสอบสวนคดีอาญา(๖)ดำเนินการเกี่ยวกับการรักษาความมั่นคงภายในราชอาณาจักร(๗)ดำเนินการเกี่ยวกับการจราจร(๘)ส่งเสริมและสนับสนุนการบรรเทาสาธารณภัย(๙)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(จ)กองกำกับการปฏิบัติการพิเศษมีอำนาจหน้าที่ในเขตอำนาจการรับผิดชอบหรือเขตพื้นที่การปกครอง ดังต่อไปนี้(๑)รักษาความปลอดภัยสำหรับองค์พระมหากษัตริย์ พระราชินี พระรัชทายาท ผู้สำเร็จราชการแทนพระองค์พระบรมวงศานุวงศ์ ผู้แทนพระองค์ และพระราชอาคันตุกะตลอดจนรักษาความปลอดภัยสถานที่สำคัญของทางราชการ รวมทั้งหน่วยงานของต่างประเทศ(๒)ป้องกันและควบคุมการก่อจลาจลการกระทำของกลุ่มบุคคลอันเป็นเหตุที่จะก่อให้เกิดความไม่สงบเรียบร้อยต่อต้านและปราบปรามการก่อการร้าย(๓)ควบคุมและอำนวยการเกี่ยวกับการควบคุมฝูงชน การเจรจาต่อรองและช่วยเหลือตัวประกัน(๔)สนับสนุนด้านการใช้อาวุธและอุปกรณ์พิเศษในการป้องกันและปราบปรามอาชญากรรมตลอดจนเสริมกำลังให้กับตำรวจท้องที่ตามที่ได้รับมอบหมาย(๕)เป็นศูนย์รับแจ้งข้อมูลเหตุด่วน เหตุร้าย(๖)ฝึกด้านยุทธวิธีให้กับตำรวจท้องที่หรือหน่วยงานอื่นตามที่ได้รับมอบหมาย(๗)ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๓ กฎกระทรวงนี้ให้ใช้บังคับในวันที่พระราชกฤษฎีกาแบ่งส่วนราชการสำนักงานตำรวจแห่งชาติ(ฉบับที่ ๒) พ.ศ. ๒๕๕๑ มีผลใช้บังคับให้ไว้ ณ วันที่ ๘ตุลาคม พ.ศ. ๒๕๕๑สมชาย วงศ์สวัสดิ์นายกรัฐมนตรีหมายเหตุ :-เหตุผลในการประกาศใช้กฎกระทรวงฉบับนี้ คือเนื่องจากสถานการณ์ความไม่สงบในพื้นที่จังหวัดปัตตานี ยะลา และนราธิวาสมีลักษณะของการกระทำผิดเป็นการเฉพาะและการบังคับใช้กฎหมายในพื้นที่มีความแตกต่างจากในพื้นที่อื่นๆสมควรกำหนดส่วนราชการระดับกองบังคับการในสังกัดศูนย์ปฏิบัติการตำรวจจังหวัดชายแดนภาคใต้ซึ่งเป็นส่วนราชการระดับกองบัญชาการในสำนักงานตำรวจแห่งชาติรวมทั้งกำหนดอำนาจหน้าที่เพื่อให้สามารถควบคุมและแก้ไขปัญหาในพื้นที่ให้เหมาะสมและเพื่อให้การปฏิบัติงานเกิดความคล่องตัวต่อเนื่อง เป็นระบบ ยังผลให้เกิดผลสัมฤทธิ์และมีประสิทธิภาพสูงสุด จึงจำเป็นต้องออกกฎกระทรวงนี้ภูวนนท์/ผู้จัดทำ๑๗ สิงหาคม ๒๕๕๓พัสสน/ผู้ตรวจ๒๑ กุมภาพันธ์ ๒๕๕๔[๑] ราชกิจจานุเบกษาเล่ม ๑๒๖/ตอนที่ ๑๐ ก/หน้า ๕/๑๕ กุมภาพันธ์ ๒๕๕๒